
[bookmark: TextBodyBegin]Az Európai Parlament,
–	tekintettel az Európai Unió működéséről szóló szerződés 314. cikkére,
–	tekintettel az Európai Atomenergia-közösséget létrehozó szerződés 106a. cikkére,
–	tekintettel az Unió általános költségvetésére alkalmazandó pénzügyi szabályokról szóló, 2024. szeptember 23-i (EU, Euratom) 2024/2509 európai parlamenti és tanácsi rendeletre[footnoteRef:1] és különösen annak 44. cikkére, [1:  	HL L, 2024/2509, 2024.9.26., ELI: http://data.europa.eu/eli/reg/2024/2509/oj.] 

–	tekintettel az Európai Unió 2025. évi pénzügyi évre vonatkozó általános költségvetésére, amelyet 2024. november 27-én fogadtak el véglegesen[footnoteRef:2], [2:  	HL L, 2025/31, 2025.2.27., ELI: http://data.europa.eu/eli/budget/2025/31/oj.] 

–	tekintettel a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:3], [3:  	HL L 433. I, 2020.12.22., 11. o., ELI: http://data.europa.eu/eli/reg/2020/433/oj.] 

–	tekintettel az Európai Parlament, az Európai Unió Tanácsa és az Európai Bizottság között a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:4], [4:  	HL L 433. I, 2020.12.22., 28. o., ELI: http://data.europa.eu/eli/agree_interinstit/2020/1222/oj.] 

–	tekintettel az Európai Unió saját forrásainak rendszeréről és a 2014/335/EU, Euratom határozat hatályon kívül helyezéséről szóló, 2020. december 14-i (EU, Euratom) 2020/2053 tanácsi határozatra[footnoteRef:5], [5:  	HL L 424., 2020.12.15., 1. o., ELI: http://data.europa.eu/eli/dec/2020/2053/oj.] 

–	tekintettel a Bizottság által 2025. október 3-án elfogadott, 3/2025. számú költségvetés-módosítási tervezetre (COM(2025)0850),
–	tekintettel a Tanács által 2025. november 17-én elfogadott és az Európai Parlamenthez ugyanezen a napon továbbított, a 3/2025. számú költségvetés-módosítási tervezetről szóló álláspontra (14878/2025 – C10‑0301/2025),
–	tekintettel eljárási szabályzata 96. és 98. cikkére,
–	tekintettel a Költségvetési Bizottság jelentésére (A10-0237/2025),
A.	mivel a 3/2025. számú költségvetés-módosítási tervezet célja a költségvetés bevételi oldalának aktualizálása a legújabb fejlemények figyelembevétele és a költségvetés kiadási oldalának kiigazítása érdekében a kifizetési előirányzatok vonatkozásában, továbbá a költségvetés kiadási oldalának kiigazítása céljából számos decentralizált ügynökség vonatkozásában;
B.	mivel a kiadásokkal kapcsolatban az 3/2025. számú költségvetés-módosítási tervezet a kötelezettségvállalási előirányzatok 123,7 millió EUR-val és a kifizetési előirányzatok 2,52 milliárd EUR-val történő nettó növekedését vonja maga után;
C.	mivel a 3/2025. számú költségvetés-módosítási tervezet számos kiigazítást javasol a decentralizált ügynökségek finanszírozásában a különböző fejezetekben;
D.	mivel a bevételi oldalon a 3/2025. számú költségvetés-módosítási tervezet bevezet a 2025. évi költségvetésbe 2025 szeptemberéig megfizetett végleges pénzbírságokat és büntetéseket, amelyek összesen 1,19 milliárd EUR-t tesznek ki, valamint 1,3 milliárd EUR további tradicionális saját forrást;
E.	mivel e kiigazítások eredményeként további 31,9 millió EUR GNI-alapú hozzájárulásra van szükség a kifizetési igények kielégítéséhez;
1.	tudomásul veszi a Bizottság által benyújtott 3/2025. számú költségvetés-módosítási tervezetet, és különösen azt, hogy a magasabb kifizetési igények és a többletbevételek egyenlege miatt összességében nagyon alacsony a GNI-alapú tagállami hozzájárulásokra gyakorolt hatás;
2.	üdvözli az Európai Regionális Fejlesztési Alap (ERFA) kifizetési előirányzatainak 2 milliárd EUR-val történő növelését, a közös agrárpolitika (KAP) emeléseivel együtt az idei globális átcsoportosításában (DEC 15/25), ami jelzi, hogy a program végrehajtása a 2021–2027-es időszak aggasztóan lassú indulását követően kezd felgyorsulni; hangsúlyozza, hogy a strukturális alapok és a KAP előirányzatainak megerősítése döntő szerepet játszik a mezőgazdasági támogatási rendszerek folytonosságának fenntartásában, az élelmezésbiztonság biztosításában és a fenntartható vidékfejlesztés előmozdításában; megjegyzi, hogy ezek az intézkedések különösen fontosak a mezőgazdasági ágazat rezilienciájának megerősítése és a vidéki területek társadalmi-gazdasági egyensúlyának megőrzése szempontjából; emlékeztet, hogy ezek az emelések kiegészítik a kifizetési előirányzatoknak a globális átcsoportosításban (DEC 15/2025) szereplő kiigazításait;
3.	továbbra is sürgeti az ERFA, az ESZA+ és a határigazgatás és a vízumpolitika pénzügyi támogatására szolgáló eszköz (HAVE) keretében hozott intézkedések gyorsított végrehajtását; üdvözli a Stratégiai Technológiák Európai Platformjának (STEP) a vártnál gyorsabb elindulását; elvárja, hogy a STEP-ből származó több mint 3 milliárd EUR összegű kiegészítő befizetést gyorsan és hatékonyan használják fel a vonatkozó alap-jogiaktusok szerinti egyedi célkitűzésekre;
4.	tudomásul veszi a fenntartható halászati partnerségi megállapodásokkal kapcsolatos legújabb helyzetet, és üdvözli, hogy az intézményközi megállapodás vonatkozó rendelkezéseivel összhangban a költségvetési hatóság aktív szerepet játszik a tartalék előirányzatainak felszabadításában a vonatkozó nemzetközi végrehajtási jegyzőkönyvek hatálybalépésének és alkalmazásának függvényében;
5.	sajnálja, hogy a tagállami végrehajtás késedelme miatt a vámellenőrzési berendezésekre vonatkozó eszköz (CCEI) kötelezettségvállalásai (78 millió EUR) és kifizetései (48 millió EUR) csökkentek éppen akkor, amikor ezen a területen együttműködésre és beruházásokra lenne szükség;
6.	üdvözli a versenyalapú közbeszerzési eljárások tekintetében elért hatékonyságnövekedésnek köszönhetően a technikai támogatási eszköz (TSI) kötelezettségvállalásai terén elért megtakarítást (5 millió EUR);
7.	tudomásul veszi a reformok végrehajtásának ütemét és a kifizetések felhasználásának arányos lassulását az Ukrajna-eszköz keretében; elismeri, hogy a fel nem használt előirányzatok egy része átvihető a következő költségvetési évre; ösztönzi az összes érintett szereplőt, hogy haladjanak előre a reformokhoz és beruházásokhoz kapcsolódó intézkedések, például a támogatásötvözési megállapodások terén;
8.	tudomásul veszi a különböző decentralizált ügynökségeknek nyújtott uniós hozzájárulás kiigazítását; úgy véli, hogy ezek a kiigazítások főként technikai jellegűek; üdvözli ezeket annyiban, amennyiben optimalizálják az operatív tételek, például a LIFE, az AMIF vagy az Egységes piac program keretében rendelkezésre álló források felhasználását; sajnálja azonban, hogy a kötelezettségvállalási és kifizetési előirányzatok „visszatérítésének” oka a vonatkozó ügynökségi sorokból a kapcsolódó programsorokra a személyzet felvételének késedelme vagy az olyan új szakpolitikai és jogalkotási kezdeményezések késedelmes elindítása, mint a kiskereskedelmi befektetési stratégia (amely az ESMA-t és az EIOPA-t érinti), a menekültügyi és migrációs paktum (amely az EUAA-t érinti), a tengerbiztonsági csomag (amely az EMSA-t érinti) vagy az új génkezelési technikákról szóló javaslat (amely az EFSA-t érinti);
9.	ezzel összefüggésben kiemeli és megismétli, hogy határozottan támogatja a felülvizsgált uniós szintű pénzmosás elleni keretben újonnan létrehozott Pénzmosás Elleni Hatóságot (AMLA); továbbra is mély aggodalmát fejezi ki a kezdeti szakaszban tapasztalható folyamatos késedelmek miatt, különösen a munkaerő-felvétel tekintetében, és felszólít a vonatkozó felvételi eljárások felgyorsítására;
10.	üdvözli, hogy a költségvetésbe bevezettek 1 185,1 millió EUR összegű további bevételt, amely végleges pénzbírságokból és büntetésekből származik; úgy véli, hogy ezek az összegek valódi uniós bevételi források, amelyek csökkentik a tagállamok GNI-alapú hozzájárulásait; ezzel összefüggésben emlékeztet, hogy a Bizottság módosításokat javasolt a következő többéves pénzügyi keret időszakára annak biztosítása érdekében, hogy az ilyen rendkívüli bevételek újabb kiadási előirányzatokat eredményezhessenek;
11.	tudomásul veszi azt a javaslatot, hogy a „tradicionális saját források becsült többletéből” 1 300 millió EUR-t vegyenek fel a költségvetésbe; kétségeit fejezi ki a vámokból származó bevételek költségvetési év során történő ismételt aktualizálásának hasznosságát illetően, különösen az éves módosító költségvetésen kívül, amelynek célja a bevételi oldalak aktualizálása és rendezése;
12.	tudomásul veszi a 2025-re vonatkozó bérkiigazítások aktualizálását, és egyetért azzal, hogy e kiigazítás költségvetési hatását technikai módosításként beépítik a 3/2025. sz. költségvetés-módosítási tervezetbe; megjegyzi, hogy ez a 7. fejezet vonatkozó költségvetési soraiban és szakaszaiban összesen 78,8 millió EUR-val csökkenti a nem differenciált előirányzatokat;
13.	jóváhagyja a 3/2025. számú költségvetés-módosítási tervezetről szóló tanácsi álláspontot;
14.	utasítja elnökét annak megállapítására, hogy a 3/2025. számú költségvetés-módosítást véglegesen elfogadták, valamint arra, hogy gondoskodjon annak közzétételéről az Európai Unió Hivatalos Lapjában;
15.	utasítja elnökét, hogy továbbítsa ezt az állásfoglalást a Tanácsnak és a Bizottságnak, valamint a nemzeti parlamenteknek.

